proxectonos/corpus_dominio_legal_administrativo_tmp huggingface dataset:
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48802. Peche de parcela. Concello de Aranga

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Elbachir Caloca Colan solicita de Augas de Galicia, por atoparse nas marxes do río Mándeo, a autorización de obras, na parcela con referencia catastral 9975907NH7897N0001QK, no lugar de Ponte Aranga, parroquia de Aranga (San Paio), concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48802. As obras solicitadas consisten no peche de parcela mediante bloques de formigón prefabricado e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2015. O xefe do Servizo Territorial Néstor Rodríguez Arias
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29163. Concesión dun caudal de auga á Comunidade de Usuarios de Truebe, no concello de Santa Comba (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de xuño de 2015 e como resultado do expediente incoado ó efecto, outorgóuselle á Comunidade de Usuarios de Truebe unha concesión de 10.858 m3 anuais de auga que procede dun manancial situado no lugar de Truebe, na parroquia de Mallón (San Cristovo), no concello de Santa Comba (A Coruña), con destino a uso doméstico e gandeiro. Número Expte.: DH. A15.29163 Santiago de Compostela, 10 de xuño de 2015 A xefa do Servizo de Tramitación Técnico-Administrativa do Dominio Público Hidráulico Antonio Marcelo Akanni Iftikhar
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.15474. Concesión dun caudal de auga a Santiago Otero Candal, no concello de Vedra (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de xuño de 2015 e como resultado do expediente incoado ó efecto, outorgóuselle a Ginesa Cristobal Luis Jerez Caycho unha concesión de 15.453 m3 anuais de auga que procede de dous mananciais e dun pozo situados no lugar de Xián, na parroquia de Trobe (Santo André), no concello de Vedra (A Coruña), con destino a uso doméstico, gandeiro e rega. Número Expte.: DH. A15.15474 Santiago de Compostela, 10 de xuño de 2015 A xefa do Servizo de Tramitación Técnico-Administrativa do Dominio Público Hidráulico Juan Amadeo Cristina Ioana Trasancos Lagzouli
25/06/2015 | Administración LocalMunicipal
Brión
Aprobación de padróns do prezo público polos servizos de axuda no fogar básica e dependencia do mes de maio de 2015

ANUNCIO APROBACIÓN DE PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE MAIO DE 2015 Mediante resolución de Alcaldía de data de 15 de xuño de 2015 aprobouse o padrón do servizo de axuda no fogar básica e dependencia do mes de maio. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 22 de xuño ao 22 de agosto de 2015. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 15 de xuño de 2015. O alcalde José Luís García García
25/06/2015 | Administración LocalMunicipal
Fene
Secretaría
Delegación da Alcaldía

A Alcaldía ditou a Resolución núm.709/2015 para que o concelleiro Gumersindo Pedro Galego Feal celebre a voda civil que terá lugar o 13.06.2015 ás 13.30 h na Asociación de Veciños de Perlío. Fene, 13 de xuño de 2015 O alcalde Juventino José Trigo Rey
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.4804. Subministro de gas. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gas Galicia SDG, S. A. solicita de Augas de Galicia, por atoparse nas marxes do río Freixeiro, a autorización de obras, no lugar de Veiga 9, parroquia de, concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48804. As obras solicitadas consisten na execución do proxecto de ”Ampliación de red de gas natural en el municipio de Narón, Veiga, n.º 9 (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2015. O xefe do Servizo Territorial Néstor Rodríguez Arias
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47537. Concello de Boqueixón. Boqueixón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Boqueixón, co CIF P1501200H e enderezo na rúa Forte, s/n, Boqueixón, solicita de Augas de Galicia a autorización de obras recollidos no proxecto “Acondicionamento roteiro do Pico Sacro, Reboredo e Roteiro dos Pescadores”, no T. M. de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47537 Os traballos consistirán na roza manual, retirada de árbores caídas e trazado de troncos en dous roteiros. – No caso da correspondente ao Roteiro do Pico Sacro, Reboredo e Orto: o sendeiro percorre a rede de camiños existente entre a capela de San Sebastián, e a marxe dereita do Pontillón, uns 540 m ao norte do lugar de Reboredo. – Posteriormente continúa paralelo á marxe dereita do río Pontillón ata finalizar a altura da ETAP de Orto. As parroquias afectadas son A Granxa (San Lourenzo), e Boqueixón (San Vicente). A lonxitude da actuación é duns 4500 m. – O denominado Roteiro de Pescadores, percorre o río Ulla pola súa marxe dereita; recolléndose no documento unha subdivisión en tres subtrazas denominadas Agras da Ponte e da Vila e Agra de Noente (en San Salvador de Ledesma), e a Agra de Sucira (Santa María de Sucira). A lonxitude da actuación é duns 4.200 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 02 de xuño de 2015. O xefe do Servizo Territorial Ángel Gómez Rey
25/06/2015 | Administración LocalMunicipal
A Laracha
Baixa de oficio no padrón de habitantes

EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de población e demarcación territorial das entidades locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, do 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 29 de maio de 2015. O alcalde José Manuel López Varela
25/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Clave DH. A15.25975. Solicitude de concesión de augas procedente de dous manancias con destino á rega, presentada por Josefina Vidal Sampayo e M.ª Agripina Nimo Vidal (Rois)

AUGAS DE GALICIA SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.25975 Ramon Francesc Colldeforn Pirog, con DNI XXXXXXXXX, e Augusto Fernando Fenollos Mestour, con DNI XXXXXXXXX, solicitan de Augas de Galicia a concesión dun aproveitamento de augas públicas coas seguintes características: Solicitantes: Ramon Francesc Colldeforn Pirog e Augusto Fernando Fenollos Mestour Caudal: 0,0555 litros/segundo Uso: rega Orixe: dous mananciais “Fonte de Lago” Lugar: Figueroa (parcela 389 do polígono 508 C. Rústica) Parroquia: Ermenelo (San Martiño) Concello: Rois (A Coruña) Aproveitamento de auga de dous (2) mananciais “Fonte de Lago”, situados na parcela 389 do polígono 508 C. Rústica, para a rega das parcelas das peticionarias, que son as 393, 394 e 395 pol.508 C. Rústica. Os mananciais consisten en dúas galerías en pedra duns 20 e 10 m de longo que acaban en gabias a ceo aberto, están situados próximos e as augas de ambos únense preto dos nacementos. A auga discorre mediante unha gabia a ceo aberto cara ás parcelas a regar, distribuíndose por estas mediante presas secundarias de rega. Na última parcela ata a que chega o auga, a 395, existe unha canle que leva o sobrante cara o regato de Figueroa, que discorre polo fondo da parcela. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente. Santiago de Compostela, 10 de xuño de 2015. O xefe do Servizo Territorial Ángel Gómez Rey
15/06/2015 | Administración LocalMunicipal
Santa Comba
Aprobación inicial proxecto equidistribución PNC-12

Na Xunta de Goberno Local, en sesión ordinaria celebrada o día 28 de maio de 2015, aprobouse inicialmente o Proxecto de Equidistribución do Polígono de Solo Urbano Non Consolidado 12 (PNC-12) do PXOM de Santa Comba, elaborado polo Gloria Antonia Sofyan Malheiro Manselgas, Colexiado número 3.334 do COAG, visado o 22 de xullo de 2014, n.º 1404939,1, promovido por CONSTRUCCIONES CANCELA REY S. L., presentado no Concello en data 28 de xullo de 2014, nº rexistro entrada: 5252. Sométese a información pública por un prazo de vinte días contados a partir da publicación do presente anuncio no B. O. P. de A Coruña. Sta. Comba, a 5 de xuño de 2015 A alcaldesa en funcións (Corporación en funcións, Elec. Municipais.24-05-15) Franklin Oswaldo Balagones Garcia Sicilia.
15/06/2015 | Administración LocalMunicipal
Fene
Secretaría
Notificación a María Soraya Herrero Romalde por imposibilidade de realizala por outros medios

Logo de notificarlle a resolución de alcaldía núm.436/2015 a Diego David Junyer Luje, no expediente 2015/X999/000005, relativa á incoación de declaración de caducidade da licenza de actividade de acondicionamento de local para clínica médica situado na estrada da Palma co camiño da Garita, baixo, Maniños. Ante a imposibilidade de practicar a notificación persoal, de conformidade co disposto no artigo 59.5 da Lei 30/1992 de 26 de novembro de Réxime xurídico das administracións públicas e do procedemento adminsitrativo común, e despois de intentar a notificación en dúas ocasións no domicilio que figura no expediente, feito do que se ten constancia no mesmo, se procede a notificar mediante publicación no BOP e no taboleiro de anuncios do Concello de Ferrol a Diego David Junyer Luje a antedita resolución. Tendo en conta que, en atención ao artigo 61 da LRXPAC, o acto non se publica na súa integridade, faise saber á interesada que o texto íntegro que se notifica está ao seu dispor no Departamento de Urbanismo do Concello de Fene, sito no 1º andar do edificio do Concello, Avda. do Concello, s/n, Fene para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o dito prazo, a notificación entenderase producida. Para que conste e lle sirva de notificación á citada interesada, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Fene, 28 de maio de 2015 O alcalde en funcións, Monica Paz Telles Santamonica
15/06/2015 | Administración LocalMunicipal
Ponteceso
Intervención - Tesouraría
Aprobación definitiva do expediente de modificación da base 18ª das de execución do orzamento municipal do exercicio 2015

EDICTO O Pleno do Concello de Ponteceso, na sesión do 27 de abril de 2015, acordou aprobar inicialmente o expediente de modificación da base 18ª das de execución do orzamento municipal do exercicio 2015. As persoas interesadas non presentaron reclamacións no período de exposición pública (do 20 de maio ao 5 de xuño, ambos os dous incluídos –BOP núm.92, do 19.05.2015–), polo que o acordo queda aprobado definitivamente. Así pois se engade á base 18ª das de execución do orzamento xeral do Concello de Ponteceso un terceiro parágrafo co seguinte literal: “. 3.–En virtude do artigo 4 da Lei 25/2013, do 27 de decembro, de impulso de factura electrónica e creación de rexistro contable de facturas no sector público, quedan exceptuadas da obriga de facturación electrónica as facturas cuxo importe sexa de ata 5.000,00 €”. Ponteceso, 10 de xuño de 2015. O alcalde José Luis Fondo Aguiar
15/06/2015 | Administración LocalMunicipal
Padrón
Edicto de convocatoria de becas de transporte 2014/2015

EDICTO A Xunta de Goberno Local, en sesión ordinaria celebrada o 4 de xuño do 2015, aprobou as bases reguladoras da convocatoria para a concesión de axudas para gastos de transporte durante o curso académico 2014/2015. O expediente incoado e as citadas bases expóñense ao público no Departamento de Intervención do Concello durante o prazo de quince días hábiles, co fin de que os interesados poidan presentar as alegacións ou suxestións que estimen oportunas. De non formularse, o acordo de aprobación entenderase elevado automáticamente a definitivo. A presentación de solicitudes de subvención poderase efectuar no prazo de un mes contado dende o día seguinte ao da publicación do anuncio de aprobación das bases no Boletín Oficial da Provincia da Coruña. No obstante, no suposto de presentarse alegacións ou suxestións, entenderase suspendido dito prazo ata a aprobación definitiva das bases. Padrón, 4 de xuño do 2015. O alcalde en funcións Asdo.: Antonio Fernández Angueira
15/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48376. Vivenda e peche de parcela. Concello de Carral

Aythamy Katherine El Hamraoui Manzanelli, solicita de Augas de Galicia por atoparse nas marxes do río Ludiña, a autorización de obras, no polígono 64905, parcela 02, no lugar de A igrexa de San Vicente nº 15, parroquia de San Vicente de Vigo, Concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48376. As obras solicitadas consisten na rehabilitación dunha vivenda composta de planta baixa e primeira, peche de parcela mediante postes e maia metálica; instalación dunha fosa séptica e pozo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de maio de 2015 O xefe do servizo territorial Néstor Rodríguez Arias
15/06/2015 | Administración LocalMunicipal
Laxe
Anuncio sobre aprobación do criterio interpretativo de medición de alturas da Ordenanza Z3 (casco antigo)

ANUNCIO Dando cumprimento ao acordado pola Xunta de Goberno Local deste Concello na sesión do 21 de maio de 2015, faise público que segundo o resolto polo pleno da corporación na sesión celebrada o 13/12/2013, prestouse aprobación ao criterio interpretativo de medición de alturas da ordenanza Z3 (casco antigo) e a a súa normativa escrito, facéndose saber que é preciso a necesidade de informe previo favorable por parte do organismo competente na materia de patrimonio histórico cultural en cada expediente ou proxecto, tal e coma establece na súa conclusión o informe da Subdirección Xeral do Patrimonio de data 24/11/2014. A, tal fin, faise público dito acordo mediante a insercción deste anuncio no BOP para que durante o prazo de quince días, contado a partir do día seguinte ó desta publicación, poidan os posibles interesados personoarse no expediente do caso e formular, se así o estiman, as alegacións ou reclamacións oportunas. Laxe, 4 de xuño de 2015. O alcalde Antonio Carracedo Sacedón
15/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48867. Urbanización dunha praza. Concello das Pontes

Tojeiro Hermanos SA, solicita de Augas de Galicia por atoparse nas marxes dos ríos Eume e Brixeo, a autorización de obras, no lugar de Praza Hermanos Tojeiro, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48867. As obras solicitadas consisten na urbanización da praza Hermanos Tojeiro e o entorno do novo supermercado Gadis. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de maio de 2015 O xefe do servizo territorial Néstor Rodríguez Arias
15/06/2015 | Otras Entidades y Anuncios ParticularesUniversidades
Universidade da Coruña
Escola Universitaria de Arquitectura Técnica
Anuncio de acordo do inicio de expediente de recadación de prezos públicos de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de 27 de abril de 2012, sobre o procedemento para a recadación de prezos públicos de matrícula, durante o prazo de dez días naturais contados desde o seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Universitaria de Arquitectura Técnica, en A Coruña, telefono 981167000 extensión 2726. A Coruña, 28 de maio de 2015 O director, Pedro F. Nogueira López Anexo Pedro Fernández Sanjurjo XXXXXXXXX 74,90€ 2014-2015 Nuria T. Lamas González XXXXXXXXX 112,69€ “ Alba Mª Picallo Otero XXXXXXXXX 115,43€ “
15/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48864. Ampliación de abastecemento. Concello da Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Laracha solicita de Augas de Galicia, por atoparse nas marxes do río Cercido, a autorización de obras, no lugar de Cerdido, parroquia de Erboedo (Santa María), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48864. As obras solicitadas consisten na ampliación da rede de abastecemento municipal en Cerdido. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 28 de maio de 2015. O xefe do Servizo Territorial Néstor Rodríguez Arias
15/06/2015 | Administración LocalMunicipal
Mugardos
Emprazamento procedemento abreviado 0000150/2015

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo nº.1 de Ferrol, D. XAVIER ALEXANDER VIDAL DE LA PEÑA REBUGENT, interpuxo recurso contencioso-administrativo contra o Concello de Mugardos en materia de clasificación do posto de traballo, unha vez aprobada definitivamente a relación de postos de traballo do Concello de Mugardos, adoptada polo Pleno en data 24.02.2015. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 5 de xuño de 2015 O ALCALDE, Asdo) XOSÉ FERNÁNDEZ BARCIA.
15/06/2015 | Administración LocalMunicipal
Fene
Servizos Económicos e Tributarios
Anuncio de exposición pública e cobranza do padrón 3.º trimestre escolas deportivas 2014/2015

Anuncio de cobranza Por Resolución da Alcaldía núm.663/2015, de data 04/06/2015, aprobouse o padrón fiscal correspondente ao 3º trimestre das Escolas Culturais e Deportivas, curso 2014/2015. Exposición: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES, a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES, do 08/06/2015 ata o 10/08/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 5 de xuño de 2015. O alcalde en funcións Asdo.: Gumersindo P. Galego Feal
15/06/2015 | Administración LocalMunicipal
San Sadurniño
Exposición pública de aprobación de padróns fiscais

ANUNCIO Exposición pública de aprobación de padróns fiscais A Xunta de Goberno Local deste Concello, en sesión celebrada o día 1 de xuño de 2015, acordou aprobar os padróns cobratorios que deseguido se relacionan: – Taxa abastecemento domiciliario de auga potable do primeiro cuadrimestre do presente ano 2015 – Taxa recollida de residuos sólidos urbanos do presente ano 2015 – Taxa entradas a través de beirarrúas (vados) do presente ano 2015 E de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns mediante o presente sometense a información pública polo prazo de quince días hábiles, a contar dende o dia seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalos e, no seu caso, formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. En canto o canon da auga a falta de pago no período voluntario suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. San Sadurniño, 8 de xuño de 2015. O alcalde Secundino García Casal
15/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48378. Peche de parcela. Concello de Ares

Maria Iglesias Rivera, solicita de Augas de Galicia por atoparse nas marxes do río Pomouro, a autorización de obras, no lugar de A Rega s/n Chanteiro, parroquia de Cervás (San Pedro), Concello de Ares (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48378. As obras solicitadas consisten na peche de parcela mediante bloques de formigón prefabricado e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 29 de maio de 2015 O xefe do servizo territorial Néstor Rodríguez Arias
15/06/2015 | Administración LocalMunicipal
Paderne
Aprobación definitiva expediente suplemento de crédito 1/2015

Ao non presentarse reclamacións durante o período de exposición pública contra a aprobación inicial, publicada no BOP da Coruña nº 78 de 28, de abril de 2015, do expediente de suplemento de crédito 1/15 por importe de 14.593,49€ financiado con Remanente de Tesourería para Gastos Xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 22/04/2015. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, a 15 de mayo de 2015 O Alcalde Asdo.: D. César Longo Queijo
15/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48868. Aparcadoiro. Concello das Pontes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Bienes Inmuebles Corporativos Atlánticos 2008, SLU solicita de Augas de Galicia, por atoparse nas marxes dos ríos Eume e Brixeo, a autorización de obras, no polígono 511, parcela 1145, no lugar de As Pontes, parroquia de As Pontes de García Rodríguez (Santa María), concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48868. As obras solicitadas consisten na acondicionamento dunha parcela para aparcamento exterior. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 28 de maio de 2015. O xefe do Servizo Territorial Néstor Rodríguez Arias
15/06/2015 | Administración LocalMancomunidades
Mancomunidade de Concellos do Tambre
Anuncio relativo á aprobación inicial do orzamento da Mancomunidade de Concellos do Tambre para o exercicio 2015

ANUNCIO O Pleno da Corporación, con data de 28 de maio de 2015, acordou aprobar inicialmente o orzamento da Mancomunidade de Concellos do Tambre para o exercicio 2015. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 29 de maio de 2015. Manuel Ovidio Penguicha Alonso de Caso
02/06/2015 | Administración LocalMunicipal
Valdoviño
Aprobación inicial ordenanza

O Pleno da Corporación do concello de Valdoviño, en sesión ordinaria celebrada o día 15 de maio de 2015, acordou aprobar inicialmente a ordenanza municipal reguladora das plantacións forestais e froiteiras, con respecto á conservación do uso dos terreos colindantes e a prevención contra incendios forestais no concello de Valdoviño. En cumprimento do disposto nos artigos 49 e 70.2 da Lei 7/1985, de 2 de abril, Reguladora das bases de réxime local, sométese o expediente a información pública polo prazo de trinta días, a contar dende o seguinte ao da publicación deste anuncio no Boletín Oficial da Provincia da Coruña, para que os interesados poidan presentar as reclamacións que estimen oportunas. Si durante o citado prazo, non se formulanse reclamacións, entenderase definitivamente adoptado o acordo de aprobación da ordenanza citada, ata entón inicial. Valdoviño, 20 de maio de 2015. O Alcalde, Asdo: José Antonio Vigo Lago.
02/06/2015 | Administración LocalMunicipal
A Capela
Aprobación definitiva do expediente de modificación de créditos número 4/2015

ANUNCIO Unha vez aprobado definitivamente o expediente de modificación de créditos número 4/2015, dentro do vixente orzamento municipal, por un importe de catorce mil oitocentos dezanove euros (14.819,00 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locáis, faise público que despois de dito expediente, o resumo por capítulos do estado de gastos queda do seguinte xeito: A Capela, 25 de maio de 2015. O alcalde en funcións, Matilde Carmen Peri Espronceda
02/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48658-Madeiras Trigo S. C.-Rois

Madeiras Trigo, S. C, con DNI J70106828 e enderezo Lugar de Soñora, 9, concello de Rois, solicita de Augas de Galicia a autorización de obras no lugar de Sóñora, parroquia de Augasantas (San Vicente), t. m. de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48658 As obras solicitadas consisten na realización dun almacén de produtos agrícolas, dentro da zona de policía dun regato afluente do río Sóñora, dentro da parcela 459 (polígono 512), no termo municipal de Rois (A Coruña). Esta obra aumentaría a superficie dun alpendre xa existente, de maneira que a superficie total sería duns 196m2 (en dúas plantas), cunha altura máxima sobre o terreo de 5’80m, peches verticais de formigón cara vista e cuberta de tella sobre placas de fibrocemento. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de maio de 2015 O xefe do servizo territorial Ángel Gómez Rey
02/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de maio de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Oleiros. Expte.: IN407A 2015/134-1

Resolución do 19 de maio de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Oleiros. Núm. Expte.: IN407A 2015/134-1. Núm. Expte.: IN407A 2015/134-1. Solicitante: UNIÓN FENOSA DISTRIBUCIÓN, S. A. Denominación: retranqueo LMT SMC-724 A Choupana. Concello: Oleiros Características técnicas: Tramo de liña de media tensión aérea SMC-424, a 15 kV, cunha lonxitude de 0,071 km, coa orixe en apoio n.º 17/1 proxectado que substitùe ao apoio de formigón existente da LMT SMC-724, onde realízase o paso aéreo a soterrado da LMT a CT Choupana (Expte.27.575), condutor tipo LA-110 mm 2 Al, e final en apoio nº 17/2 existente da LMT SMC-724, onde realízase o paso aéreo subterráneo da LMT ao CT Monte do Sino (Expte.12/00). Conexión paso aéreo a soterrado a substituír da LMT a CT Choupana (Expte.27.575) coa liña de media tensión aérea SMC-724, cunha lonxitude de 0,025 km a realizar no apoio n.º 1 7/1 proxectado, condutor tipo RHZ1-20L-12/20 kV 1X95 mm 2 Al. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 19 de maio de 2015. O xefe territorial Isidoro Martínez Arca
02/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47838-Unión Fenosa Distribución, SA.-Brión

Unión Fenosa Distribución S. A., co CIF A63222533 e enderezo Avda. de Arteixo, 171, A Coruña, solicita de Augas de Galicia a autorización de obras no lugar de Casal, parroquia de Brión, no t. m. de Brión, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47838 As obras solicitadas consisten na construción dunha liña de media tensión que descorrerá canalizada en gabia de 0’40m de anchura e 1m de profundidade, no interior dun tubo de polipropileno de 160mm de diámetro e tubo de polipropileno de 125mm para comunicacións; sendo a lonxitude total da canalización proxectada duns 57m, afectando ó dominio público hidráulico e á zona de policía do regato do Pego. A zona onde se desexa realizar as obras terías as coordenadas aproximadas de X=524961 e Y=4744748. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de maio de 2015 O xefe do servizo territorial Ángel Gómez Rey
02/06/2015 | Administración LocalMunicipal
A Capela
Aprobación definitiva do expediente de modificación de créditos número 5/2015

ANUNCIO Unha vez aprobado definitivamente o expediente de modificación de créditos número 5/2015, dentro do vixente orzamento municipal, por un importe de cincuenta mil catrocentos dezáseis euros e noventa e sete céntimos de euro (50.416,97 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais, faise público que despois de dito expediente, o resumo por capítulos do estado de gastos queda do seguinte xeito: A Capela, 25 de maio de 2015. O alcalde en funcións, Ermengol Talleh Alizadeh
02/06/2015 | Administración LocalMunicipal
A Capela
Aprobación definitiva do expediente de modificación de créditos número 6/2015

ANUNCIO Unha vez aprobado definitivamente o expediente de modificación de créditos número 6/2015, dentro do vixente orzamento municipal, por un importe de sete mil seiscentos corenta e seis euros e sesenta e catro céntimos de euro (7.646,64 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais, faise público que despois de dito expediente, o resumo por capítulos do estado de gastos queda do seguinte xeito: A Capela, 25 de maio de 2015. O alcalde en funcións, Francisco Roman Gondim Thomsen
02/06/2015 | Administración LocalMunicipal
Mesía
Aprobación inicial de expediente de crédito extraordinario

O Pleno municipal, en sesión celebrada o día 21 de maio de 2015, acordou aprobar inicialmente o expediente de modificación de créditos, mediante crédito extraordinario CE 01/2015, e abrir un prazo de información pública de quince días hábiles, contados a partir da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 22 de maio de 2015. O alcalde Asdo.: Mariano Iglesias Castro
02/06/2015 | Administración LocalMunicipal
Arzúa
Aprobación definitiva expedientes de modificación de crédito

O Pleno da Corporación, en sesión ordinaria celebrada o día 29 de abril de 2015 acordou aprobar inicialmente os expedientes de modificación de créditos nas modalidades de crédito extraordinario 1/2015 por importe de 116.061,71 € e suplemento de crédito 1/2015 por importe de 173.681,49 € e suplemento de crédito 2/2015 por importe de 227.114,25 €. Os citados expedientes considerase definitivamente aprobados ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RD Lei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento do ano 2015, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 26 de maio de 2015 O alcalde Asdo. José Luis García López
02/06/2015 | Administración LocalMunicipal
Oleiros
Urbanismo
Exposición pública da aprobación inicial dos estatutos e bases de actuacion para a constitucion futura da Xunta de Compensacion POL-22 “A Xesteira”. Resolución n.º 2056/15. Expte. FG n.º 581

A N U N C I O Expte. FG n.º 581 Por resolución da Alcaldía n.º 2056, de data 22 de maio de 2015, acordouse aprobar inicialmente con condicións os ESTATUTOS E BASES DE ACTUACIÓN PARA A CONSTITUCIÓN DA FUTURA XUNTA DE COMPENSACIÓN POLÍGONO 22 “A XESTEIRA”, en PERILLO. Acordouse tamén proceder a súa exposición pública por prazo de vinte días, anunciándose así no BOP e nun dos xornais de maior circulación, segundo o art.155 da Lei 9/2002, do 30 de decembro, de ordenación urbanística e protección do medio rural de Galicia. O expediente estará exposto na Área de Urbanismo do Concello de Oleiros, de 8.30 a 14 horas, para os efectos de presentación das alegacións que se estimen oportunas. Oleiros, 25 de maio de 2015. O alcalde-presidente en funcións Asdo.: Ángel García Seoane
02/06/2015 | Administración LocalMunicipal
Negreira
Información ó público de iniciación do expediente de investigación de parcela

Con data 13 de abril de 2015 ditouse Decreto de Alcaldía nº 50/2015, de incoación de expediente de investigación sobre a parcela que figura no Inventario de bens municipais baixo a denominación “Lavadoiro en Portocamiño” e código 1NM05600122, de dominio público público e destinado ó servizo público. A descrición da mencionda parcela é a seguinte: Parcela cunha superficie de 399 m 2, en cuxo interior se encontra unha construción destinada a lavadoiro e resto de parcela destinado a área recreativa con mesas, bancos, urbanización e xardinaría. Referencia catastral anterior 5233608NH1553S0001DH e que na actualidade forma parte da parcela catastral 5233604NH153S0001MH. O que se fai público ós efectos do disposto polo artigo 49 do RD 1372/1986, de 13 de xuño polo que se aproba o Regulamento de bens das entidades locais. Negreira, 20 de maio de 2015. Alcalde-Presidente Juan J. Rey Maceira
02/06/2015 | Administración LocalMunicipal
Mesía
Conta xeral 2014

A Comisión Especial de Contas, en sesión celebrada o 21 de maio de 2015, ditaminou favorablemente a conta xeral deste Concello correspondente ó exercicio 2014. De conformidade co previsto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, a conta xeral, co informe da Comisión Especial de Contas, sométese a exposición pública por prazo de quince días contados dende a data da publicación do presente anuncio no Boletín Oficial da Provincia, durante os cales e oito máis, os interesados poderán presentar reclamacións, reparos ou observacións que estimen oportunos. Mesía, 22 de maio de 2015. O alcalde Asdo.: Mariano Iglesias Castro